Ministru kabineta noteikumu projekta   
"Grozījumi Ministru kabineta 2010.gada 30.novembra noteikumos Nr.1075 "Valsts un pašvaldību institūciju amatu katalogs"" sākotnējās ietekmes novērtējuma ziņojums (anotācija)

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | | 2011.gada 15.decembrī pieņemtais likums "Grozījumi Valsts un pašvaldību institūciju amatpersonu un darbinieku atlīdzības likumā" (Latvijas Vēstnesis, 2011, 204.nr. (29.12.2011.)) |
| 2. | Pašreizējā situācija un problēmas | | | Kopš 2011.gada 1.janvāra pašvaldībās ir ieviesta darba samaksas sistēma, kas balstās uz amatu klasifikāciju. Latvijas Pašvaldību savienība un atsevišķas pašvaldības ir vērsušās Valsts kancelejā ar lūgumu veikt papildinājumus un grozījumus Ministru kabineta 2010.gada 30.novembra noteikumos Nr.1075 "Valsts un pašvaldību institūciju amatu katalogs" (turpmāk – Amatu katalogs), papildinot Amatu katalogu ar pašvaldībām raksturīgu amatu grupu līmeņiem, lai tādējādi nodrošinātu precīzāku amatu klasifikāciju.  Lai veiktu piedāvātos grozījumus Amatu katalogā, bija nepieciešami grozījumi Valsts un pašvaldību institūciju amatpersonu un darbinieku atlīdzības likuma 1.pielikumā, to papildinot ar apakšsaimi "12.3. Finanšu uzskaite un analīze pašvaldībā"; bija nepieciešams precizēt arī saimes "33. Radošie darbi" aprakstu. Savukārt 2.pielikumā bija nepieciešami grozījumi saimē "29. Pedagoģijas darbības atbalsts", jo minimālā un maksimālā mēnešalgu grupa, t.i., 10. un 11., neļāva izveidot papildu līmeņus zemākiem un augstākiem amatiem. Grozījumi Valsts un pašvaldību institūciju amatpersonu un darbinieku atlīdzības likumā tika pieņemti 2011.gada 15.decembrī |
| 3. | Saistītie politikas ietekmes novērtējumi un pētījumi | | | Projekts šo jomu neskar |
| 4. | Tiesiskā regulējuma mērķis un būtība | | | 2011.gada 15.decembra grozījumi Valsts un pašvaldību institūciju amatpersonu un darbinieku atlīdzības likuma 1.pielikumā nosaka, ka apakšsaimē "12.3. Finanšu uzskaite un analīze pašvaldībā" ietilpst amati, kuru pildītāji analizē pašvaldības budžeta ieņēmumu izpildes rādītājus, kontrolē tā izpildi un veic nepieciešamās darbības pašvaldības budžeta ieņēmumu palielināšanai. Līdz ar to Ministru kabineta līmenī ir nepieciešams noteikt apakšsaimes redakciju.  2011.gada 15.decembra grozījumi Valsts un pašvaldību institūciju amatpersonu un darbinieku atlīdzības likuma 2.pielikumā, atceļot minimālo mēnešalgas grupu un paaugstinot maksimālo mēnešalgas grupu saimei "29. Pedagoģijas darbības atbalsts", ļauj izdarīt grozījumus šajā saimē, Amatu katalogā iekļaujot skolotāja palīga amatu un pašvaldības izglītības atbalsta struktūrvienības vadītāja amatu.  Atbilstoši 2011.gada 15.decembra grozījumiem Valsts un pašvaldību institūciju amatpersonu un darbinieku atlīdzības likuma 1.pielikumā ir nepieciešams precizēt saimes "33. Radošie darbi" aprakstu.  Lai novērstu grūtības klasificēt amatus ļoti lielās iestādēs, kas pārrauga vairākas teritoriālās struktūrvienības, atbilstoši Tieslietu ministrijas iesniegtajam priekšlikumam ir precizēts saimes "17. Iestāžu procedūras" III līmeņa amata paraugapraksts.  Noteikumu projektā atbilstoši esošajai situācijai precizēts nodarbināto skaits mazā un vidējā iestādē |
| 5. | Projekta izstrādē iesaistītās institūcijas | | | Izstrādājot Amatu kataloga grozījumus, Valsts kanceleja konsultējās ar Rīgas, Ventspils, Saldus, Siguldas, Valmieras, Ķekavas pašvaldību pārstāvjiem. Iebildumi netika saņemti, un tika atbalstīta noteikumu projekta tālāka virzība |
| 6. | Iemesli, kādēļ netika nodrošināta sabiedrības līdzdalība | | | Normatīvā akta projektam nav tiešas ietekmes uz sabiedrību |
| 7. | Cita informācija | | | Nav |
| **II. Tiesību akta projekta ietekme uz sabiedrību** | | | | |
| 1. | | Sabiedrības mērķgrupa | Valsts un pašvaldību institūciju amatpersonas un darbinieki, uz kuriem attiecas Valsts un pašvaldību institūciju amatpersonu un darbinieku atlīdzības likuma 7.1pants un 11.panta pirmā daļa | |
| 2. | | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar | |
| 3. | | Tiesiskā regulējuma finansiālā ietekme | Projekts šo jomu neskar | |
| 4. | | Tiesiskā regulējuma nefinansiālā ietekme | Projekts šo jomu neskar | |
| 5. | | Administratīvās procedūras raksturojums | Projekts šo jomu neskar | |
| 6. | | Administratīvo izmaksu monetārs novērtējums | Projekts šo jomu neskar | |
| 7. | | Cita informācija | Nav | |

Anotācijas III sadaļa – projekts šo jomu neskar.

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ministru kabineta 2009.gada 22.decembra noteikumi Nr.1651 "Noteikumi par valsts un pašvaldību institūciju amatpersonu un darbinieku darba samaksu, kvalifikācijas pakāpēm un to noteikšanas kārtību", nosakot jaunizveidotajiem līmeņiem atbilstošas mēnešalgu grupas |
| 2. | Cita informācija | Nav |

Anotācijas V, VI sadaļa – projekts šīs jomas neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts un pašvaldību institūciju amatpersonu un darbinieku atlīdzības likuma 7.1pantā un 11.panta pirmajā daļā noteiktās valsts un pašvaldību institūcijas |
| 2. | Projekta izpildes ietekme uz pārvaldes funkcijām | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Ministru prezidents V.Dombrovskis

Vizē:

Valsts kancelejas direktore E.Dreimane

22.08.2012

698

Medvecka 67082907

Baiba.Medvecka@mk.gov.lv